paragraph_text: Državno prvenstvo osvajao je šest puta, FA kup šest puta i jednom Kup pobjednika kupova. Najuspješnije razdoblje kluba bilo je kasnih 1960-ih i ranih 1970-ih, kada su osvojili nekoliko prestižnih trofeja pod vodstvom Joea Mercera, s igračima poput Colina Bella i Francisa Leeja. Tijekom 1990-ih klub je dva puta u tri godine ispadao u niži rang natjecanja, te su čak igrali u engleskoj trećoj ligi. Međutim, od tada su znatno napredovali, posebice ulaskom krupnog kapitala u klub te zadnjih godina City igra važnu ulogu u engleskom Premiershipu.